આ હોબાળા વચ્ચે વધુ એક દર્દીને ઈમર્જન્સીમાં સારવાર માટે ટ્રોમા સેન્ટરમાં લાવ્યા હતા. જે દર્દીને ઇમર્જન્સીમાં લાવ્યા હતા તે અને બીજા દર્દીનાં સગાંએ ભેગાં મળી 25થી 30 માણસોના ટોળાએ હોબાળો કર્યો હતો. ડોક્ટરની સાથે ઝપાઝપી કરતાં સિક્યોરિટી ગાર્ડ પણ દોડી આવ્યા હતા. ટોળાએ સિક્યોરિટી ગાર્ડ સહિત સર્જરીના રેસિડેન્ટ ડો. ઝલકને માર માર્યો હતો. ઘટનાની જાણ પોલીસને કરાતાં શાહીબાગ પોલીસ પણ ઘટનાસ્થળે દોડી ગઈ હતી.